евро. За държавите членки, които не участват в Икономическия и валутен съюз, КСП се преобразуват в евро, като се използват средните обменни курсове за референтния период, както е определено в точка 1, буква в) от настоящото приложение. Тези средни обменни курсове се изчисляват въз основа на официалните обменни курсове, публикувани от Комисията (Евростат).
 Когато е необходимо, КСП може да се закръглят до най-близката кратна на 5 стойност в евро.
 2. РАЗБИВКА НА КСП
 а) Според променливите на растителната и животинската продукция
 КСП се определят за всички променливи за земеделски продукти в съответствие с позициите за прилагане на КСП, изброени в таблица Б.I в приложение IV към настоящия регламент.
 б) Географска разбивка
 —
 КСП се определят най-малко на основата на географски единици, използвани за ИСЗС и за СЗСИ. Тези географски единици се базират на общата класификация на териториалните единици за статистически цели (NUTS), както е определена в Регламент (ЕО) No 1059/2003 на Европейския парламент и на Съвета (**). Тези единици са описани като прегрупиране на райони по NUTS 3. Районите с природни ограничения не се считат за географска единица.
 —
 Не се определя КСП за променливи, които не се отнасят до съответния район.
 3. СЪБИРАНЕ НА ДАННИ ЗА ОПРЕДЕЛЯНЕ НА КСП
 а) Базовите данни за определяне на КСП се обновяват най-малкото всеки път, когато се проведе Европейското изследване на структурата на земеделските стопанства под формата на преброяване, както е посочено в член 5 от Регламент (ЕС) 2018/1091.
 б) Когато ИСЗС се провежда като извадково изследване, както е посочено в член 5 от Регламент (ЕС) 2018/1091, актуализирането на КСП се извършва:
 i)
 или чрез обновяване на базовите данни по начин, подобен на описания в буква а),
 ii)
 или чрез прилагане на коефициент на промяна, когато КСП се актуализират, за да се отчетат промените, прогнозирани от държавата членка, в произведените количества и в цените по отношение на всяка променлива и район, които са настъпили от последния референтен период насам, както е посочено в член 4 от Делегиран регламент (ЕС) No 1198/2014.
 4. ИЗПЪЛНЕНИЕ
 Държавите членки отговарят, в съответствие с разпоредбите на настоящото приложение, за събирането на базовите данни, необходими за определяне на КСП, за тяхното изчисляване и за превръщането им в евро, както и за събирането на данни, изисквани за евентуалното прилагане на метода за актуализиране, когато е уместно. Държавите членки представят своите методики за събиране и изчисляване на Комисията, и ако е необходимо, добавят обяснения, за да се хармонизират изчисленията на КСП във всички държави членки.
 5. РАЗГЛЕЖДАНЕ НА СПЕЦИАЛНИ СЛУЧАИ
 Предвидени са специални правила за изчисляване на КСП за някои променливи и за общата СП на стопанството:
 а) Угари
 Свързаният с угари КСП се взема предвид, когато се изчислява общата СП на стопанството, само когато има други положителни КСП за стопанството.
 б) Семейни градини
 Тъй като продукцията от семейните градини обикновено е предназначена за собствена консумация от стопанина, а не за продажба, се счита, че КСП за тях е равен на нула.
 в) Селскостопански животни
 За селскостопанските животни променливите се разбиват по възрастови категории. Продукцията отговаря на стойността на растежа на